Presentación da novela "Dark Butterfly", de Rexina Vega na Aula de Cultura Ponte de Rosas.
Está en: Inicio Conferencias e obradoiros Artigos Presentación da novela "Dark Butterfly", de Rexina Vega na Aula de Cultura Ponte de Rosas.
Noite de evocación e lectura de Celso Emilio Ferreiro no IEM.
Texto lido por Marta Dacosta na presentación "Dark Butterfly" de Rexina Vega.
Texto de Paz Raña lido por Begoña Outeiro na presentación da novela Dark Butterfly, de Rexina Vega.
Luns, 28 Maio 2012 20:16
A Aula de Cultura Ponte de Rosas acollerá presentación do libro Dark Butterfly, do que é autora a profesora, escritora e crítica Rexina Vega, membro activo da nosa asociación. O acto terá lugar na sede do IEM, av. da Feira, 10, baixo, o vindeiro xoves 31 de maio ás 20:30 horas.
Esta obra, cun título metafórico que, ademais, reproduce a lingua estraña que a protagonista adopta para tratar de evadirse da realidade ingrata, augur dunha terrible derrota, supón un testemuño excepcional (a causa dunha historia familiar semellante á narrada literariamente), documentado e estremecedor que se apodera do lector e faino participar na amarga loita contra o inferno da esquizofrenia. A introdución do acto correrá a cargo de Carlos Méixome, mentres a presentación propiamente dita correspóndelle á autora apoiada por Begoña Outeiro, Lucía Riveiros,
Paz Raña Lama, Iolanda Zúñiga, Marta da Costa e Rafael Álvarez, xerente
da Asociación Avelaíña do Val Miñor, formulada como unha intervención artística con breves parlamentos sobre a novela. Proxectarase, tamén, un vídeo feito por Manuel Forcadela na Asociación Velaíña.
A noticia do nacemento da novela apareceu en diferentes medios (por exemplo en El País) e mereceu excelentes críticas, entre as que podedes consultar a de Francisco Martínez Bouza e a de Armando Requeixo.